ไทม์ไลน์ “ดีเจมะตูม” ติดโควิด ชี้ใกล้ชิดดาราบิ๊กเนม เร่งตรวจหาเชื้อ-กักตัวเพียบ!
ไทม์ไลน์ “ดีเจมะตูม” ติดโควิด ชี้ใกล้ชิดดาราบิ๊กเนม เร่งตรวจหาเชื้อ-กักตัวเพียบ!
ไทม์ไลน์ “ดีเจมะตูม” ติดโควิด ชี้ใกล้ชิดดาราบิ๊กเนม เร่งตรวจหาเชื้อ-กักตัวเพียบ!
21 ม.ค. 2564

ผู้สื่อข่าวรายงานว่า หลังจากที่วานนี้ (20 ม.ค.64)  นายเตชินท์ พลอยเพชร หรือ ดีเจมะตูม ดีเจ พิธีกรชื่อดัง ได้ออกมาเปิดเผยว่า ตนเองติดเชื้อโควิด-19 ขอให้คนที่ได้ใกล้ชิดกักตัวและไปตรวจหาเชื้อ พร้อมขอโทษและแสดงความเสียใจที่ทำให้หลายคนเดือดร้อนนั้น
ล่าสุดเจ้าตัวได้เผยไทม์ไลน์การไปสถานที่และทำกิจกรรมต่างๆ ผ่านทางอินสตาแกรม ดังนี้
วันที่ 7 ม.ค. อยู่ที่พัก (คอนโดฯ ย่านลาดพร้าว)
เวลา 20.00 น. เดินทางไปเซ็นทรัล ลาดพร้าว ด้วยรถตู้ส่วนตัว (Zone Powerbuy)
วันที่ 8 ม.ค.
เวลา 07.50 น. จัดรายการวิทยุที่ตึก GMM Grammy
เวลา 16.00 น. เดินทางไปธุระที่โรงแรมบันยันทรี โดยรถส่วนตัว
เวลา 18.00 น. เดินทางไป Big C Extra ลาดพร้าว พักอาศัยที่คอนโดย่านลาดพร้าว
วันที่ 9 ม.ค.
เวลา 09.00 น. เดินทางไปโรงแรมบันยันทรี โดยรถส่วนตัว พักที่โรงแรมและรับประทานอาหารเย็นที่ดาดฟ้า (ปฎิบัติตามระเบียบทางรัฐทุกข้อ ทั้งวัดอุณหภูมิ เว้นระยะห่าง และใส่แมส) มีเพื่อนและคุณแม่แวะมาร่วมทานข้าวด้วย
วันที่ 10 ม.ค.
เวลา 17.00 น. check out จากโรงแรมบันยันทรี
เวลา 19.00 น.ทานอาหารที่ร้าน joha korean bar ย่านอารีย์
เวลา 21.00 น. เดินทางกลับที่พัก
วันที่ 11-17 ม.ค. พักผ่อนอยู่คอนโด
วันที่ 18 ม.ค.
เวลา 6.30 น. ถ่ายรายการโทรทัศน์ที่ตึก GMM GRAMMY
เวลา 12.00 น. ถ่ายรายการร้านกะทิบ้านอาหารไทยและขนม
เวลา 17.00 น. ทานอาหารร้านย่างเนย รัชดา (Mansion7) เดินทางกลับที่พัก
วันที่ 19 ม.ค.
เวลา 6.40 น. ถ่ายรายการโทรทัศน์ที่ตึก GMM GRAMMY
เวลา 12.30 น. เดินทางไปทำงานที่ เซ็นทรัล เอ็มบาสซี่
เวลา 17.00 น. เดินทางไป Foodland The street รัชดา
เวลา 19.00 น. เพื่อนที่ไปร่วมรับประทานอาหารเมื่อวันที่ 9 ม.ค. โทรมาแจ้งว่า ไปตรวจโควิด-19 พบติดเชื้อ
เวลา 22.00 น. เดินทางไปตรวจโควิด-19 ที่ รพ.กรุงเทพ
วันที่ 20 ม.ค.
เวลา 18.20 น. ทาง รพ.โทรมาแจ้งว่าพบเชื้อโควิด-19
เวลา 20.00 น. เดินทางไปรักษาที่รพ. โดยรถของโรงพยาบาล
พร้อมกันนี้ ดีเจมะตูม ยังระบุข้อความด้วยว่า “ทางมะตูมไม่นิ่งนอนใจที่จะรับผิดชอบต่อส่วนรวม จึงได้ขออนุญาตเปิดเผย Timeline เบื้องต้น มะตูมได้แจ้งเพื่อนร่วมงานและทางทีมงานที่ได้ร่วมงานกันในวันที่มีความเสี่ยงแล้ว โดยมะตูมเจอเพื่อนที่ติดเชื้อวันที่ 9 มกราคมโดยไม่มีอาการใดๆ และทราบอีกทีวันที่ 18 มกราคม เพื่อนมะตูมได้โทรมาแจ้งว่าพบเชื้อ จึงรีบไปตรวจและแจ้งผลกับทุกคน มะตูมรู้สึกผิดและเสียใจมากที่นำความเสี่ยงมาให้ทุกคน จึงอยากขอโทษเพื่อนๆร่วมงาน และทุกคนที่มีส่วนในครั้งนี้ด้วยครับ”


คลิ้กอ่านรายละเอียดด้านล่าง
https://www.instagram.com/p/CKRtOmbsGHb/?igshid=mfj9zmrlmk7h
ทั้งนี้ จากกรณีดีเจมะตูมติดเชื้อโควิด-19 พบว่ามีคนดังในวงการบันเทิงหลายคนที่เสี่ยงสัมผัสใกล้ชิด อาทิ เปิ้ล นาคร และ จูน กษมา ภรรยา ที่ได้ร่วมงานกับดีเจมะตูม ซึ่งได้รุดไปตรวจหาเชื้อโควิด-19 แล้ว ก่อนนำภาพมาเผยในอินสตาแกรม และจะเริ่มกักตัวตั้งแต่เมื่อคืนนี้
พระเอกหนุ่มและดีเจชื่อดัง พุฒ พุฒิชัย เกษตรสิน ซึ่งได้จัดรายการร่วมกัน ก็ต้องเฝ้าระวัง โดยทางด้าน จุ๋ย – วรัทยา นิลคูหา ภรรยา ได้โพสต์คลิปในอินสตาแกรมชี้แจงว่า
“พุฒิ ได้เจอกับมะตูม เมื่อวันที่ 8 มกราคมที่ผ่านมา หลังจากนั้นไม่ได้เจออีกเลย ซึ่งมะตูมสันนิษฐานว่าตนเองได้รับเชื้อในวันที่ 9 มกราคม เนื่องจากทราบผลว่าคนที่ มะตูม เจอในงานนั้นติดโควิด แต่เพื่อความสบายใจของตนเอง และเพื่อนร่วมงาน จึงได้กักตัวเอง ถ้านับจากวันที่เจอกับมะตูม อีก 2 วันครบ 14 วัน ตอนนี้ได้ยกเลิกคิวงานแล้ว”
รวมถึงนางเอกสาว แต้ว ณฐพร ที่เพิ่งร่วมงานกับดีเจ.มะตูมก่อนที่ดีเจมะตูมจะตรวจพบเชื้อโควิดเพียง 1 วัน ก็ได้ไปตรวจโควิด-19 เป็นที่เรียบร้อยแล้ว และมีผลออกมาเป็นลบคือไม่พบเชื้อ แต่ทั้งนี้ นางเอกสาวได้เริ่มกักตัวเองเพื่อสังเกตอาการต่อไป